
146 DR.30.10.2008 
 

Kesembilan dengan siling peruntukan sebanyak RM6 juta dan akan dilaksanakan oleh JKR 
Sarawak. 

Walau bagaimanapun, di dalam Kajian Separuh Penggal Rancangan Malaysia 
Kesembilan, projek tersebut tidak dapat dilaksanakan disebabkan oleh siling peruntukan 
yang tidak mencukupi.  Namun Jabatan Bomba dan Penyelamat akan membuat kajian dan 
pertimbangan agar cadangan ini dipohon semula dalam Rancangan Malaysia Kesepuluh 
yang akan datang.   

Tuan Yang di-Pertua, akhir kata sekali lagi saya ingin mengucapkan berbanyak-
banyak terima kasih kepada Ahli-ahli Yang Berhormat yang telah mengambil bahagian 
untuk membahaskan isu-isu berkaitan dengan Kementerian Perumahan dan Kerajaan 
Tempatan.  Segala cadangan dan pandangan yang dikemukakan oleh Ahli-ahli Yang 
Berhormat akan diambil perhatian untuk dijadikan input bagi menambah baik berterusan 
pelaksanaan dasar dan program kementerian ini.  Sekian, terima kasih.   

Timbalan Yang di-Pertua [Datuk Dr. Haji Wan Junaidi Tuanku Jaafar]:  Terima 
kasih.  Sekarang saya menjemput Kementerian Perpaduan, Kebudayaan, Kesenian dan 
Warisan.  Yang Berhormat Menteri. 

 
9.47 mlm. 

Menteri Perpaduan, Kebudayaan, Kesenian dan Warisan [Datuk Mohd. Shafie 
bin Haji Apdal]:  Terima kasih Tuan Yang di-Pertua.  Saya ingin merakamkan ucapan 
terima kasih kepada Ahli Yang Berhormat yang telah memberikan pandangan dan saranan 
mengenai perkara-perkara yang berkaitan dengan Kementerian Perpaduan, Kebudayaan, 
Kesenian dan Warisan.   

Yang Berhormat bagi Jempol pada 16 Oktober yang telah mencadangkan agar 
muzik tradisional dikomersialkan sebagai produk pelancongan dalam usaha menarik 
pelancong. Di mana beliau turut mencadangkan agar bantuan peralatan dan tenaga 
pengajar serta peruntukan disediakan oleh pihak kementerian bagi memperkembangkan 
muzik tradisional seluruh negeri.   

Yang Berhormat Simpang Renggam pada 22 Oktober 2008 telah merakamkan 
ucapan tahniah dan terima kasih kepada pihak kerajaan amnya dan kementerian khasnya 
mengenai usaha promosi serta pelancongan termasuk ciri-ciri kebudayaan yang unik dan 
pelbagai serta tidak terkecuali akan kejayaan negara atas pengisytiharan-pengisytiharan 
Melaka dan Georgetown sebagai tapak warisan dunia oleh UNESCO. Beliau 
mengharapkan agar tapak warisan dunia ini dapat dipelihara dan dasar pemeliharaan seni 
bina dan sejarah berkaitan warisan dikekalkan.  

Yang Berhormat dari Batu Gajah pada 29 Oktober 2008 pula telah mencadangkan 
penubuhan Jawatankuasa Pilihan Khas Ahli Parlimen bagi menentukan keperluan Akta 
Perhubungan Kaum di mana bentuk dan pendekatan akta tersebut mungkin boleh dirujuk 
kepada Relations Act 1976, dengan izin, Kanada, yang mana objektifnya yang boleh 
diterima pakai. Beliau turut mempersoalkan agar tindakan kerajaan yang hanya 
mengadakan satu undang-undang sebagai penyelesaian bagi mengurangkan diskriminasi 
kaum. 

Tuan Yang di-Pertua, menyedari bahawa muzik tradisional dapat dikomersialkan 
sebagai produk pelancongan, pihak kementerian telah melaksanakan beberapa program.  
Antaranya: 

(i) dengan membangunkan produk persembahan kesenian 
tradisional seperti mak yong, wayang kulit, randai, gendang 
Melayu Sarawak dan seumpamanya; 

(ii) dengan membangunkan produk yang berkaitan dengan 
peralatan muzik seperti gambus, gendang, kompang, 
caklempong, muzik tradisional gambang dan kontangan di 
Sabah, rebana kercing dan hadrah; 

(iii) dengan mengetengahkan muzik tradisional dengan penyertaan 
peringkat kebangsaan dan antarabangsa seperti Festival Muzik 
Kuala Lumpur, Festival Kesenian Rakyat Malaysia Mingguan 



Kesembilan dengan siling peruntukan sebanyak RM6 juta dan akan dilaksanakan oleh JKR Sarawak. Walau bagaimanapun, di dalam Kajian Separuh Penggal Rancangan Malaysia Kesembilan, projek tersebut tidak dapat dilaksanakan disebabkan oleh siling peruntukan yang tidak mencukupi. Namun Jabatan Bomba dan Penyelamat akan membuat kajian dan pertimbangan agar cadangan ini dipohon semula dalam Rancangan Malaysia Kesepuluh yang akan datang. Tuan Yang di-Pertua, akhir kata sekali lagi saya ingin mengucapkan berbanyak- banyak terima kasih kepada Ahli-ahli Yang Berhormat yang telah mengambil bahagian untuk membahaskan isu-isu berkaitan dengan Kementerian Perumahan dan Kerajaan Tempatan. Segala cadangan dan pandangan yang dikemukakan oleh Ahli-ahli Yang Berhormat akan diambil perhatian untuk dijadikan input bagi menambah baik berterusan pelaksanaan dasar dan program kementerian ini. Sekian, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih. Sekarang saya menjemput Kementerian Perpaduan, Kebudayaan, Kesenian dan Warisan. Yang Berhormat Menteri. 9.47 mlm. Menteri Perpaduan, Kebudayaan, Kesenian dan Warisan [Datuk Mohd. Shafie bin Haji Apdal]: Terima kasih Tuan Yang di-Pertua. Saya ingin merakamkan ucapan terima kasih kepada Ahli Yang Berhormat yang telah memberikan pandangan dan saranan mengenai perkara-perkara yang berkaitan dengan Kementerian Perpaduan, Kebudayaan, Kesenian dan Warisan. Yang Berhormat bagi Jempol pada 16 Oktober yang telah mencadangkan agar muzik tradisional dikomersialkan sebagai produk pelancongan dalam usaha menarik pelancong. Di mana beliau turut mencadangkan agar bantuan peralatan dan tenaga pengajar serta peruntukan disediakan oleh pihak kementerian bagi memperkembangkan muzik tradisional seluruh negeri. Yang Berhormat Simpang Renggam pada 22 Oktober 2008 telah merakamkan ucapan tahniah dan terima kasih kepada pihak kerajaan amnya dan kementerian khasnya mengenai usaha promosi serta pelancongan termasuk ciri-ciri kebudayaan yang unik dan pelbagai serta tidak terkecuali akan kejayaan negara atas pengisytiharan-pengisytiharan Melaka dan Georgetown sebagai tapak warisan dunia oleh UNESCO. Beliau mengharapkan agar tapak warisan dunia ini dapat dipelihara dan dasar pemeliharaan seni bina dan sejarah berkaitan warisan dikekalkan. Yang Berhormat dari Batu Gajah pada 29 Oktober 2008 pula telah mencadangkan penubuhan Jawatankuasa Pilihan Khas Ahli Parlimen bagi menentukan keperluan Akta Perhubungan Kaum di mana bentuk dan pendekatan akta tersebut mungkin boleh dirujuk kepada Relations Act 1976, dengan izin, Kanada, yang mana objektifnya yang boleh diterima pakai. Beliau turut mempersoalkan agar tindakan kerajaan yang hanya mengadakan satu undang-undang sebagai penyelesaian bagi mengurangkan diskriminasi kaum. Tuan Yang di-Pertua, menyedari bahawa muzik tradisional dapat dikomersialkan sebagai produk pelancongan, pihak kementerian telah melaksanakan beberapa program. Antaranya: (i) dengan membangunkan produk persembahan kesenian tradisional seperti mak yong, wayang kulit, randai, gendang Melayu Sarawak dan seumpamanya; (ii) dengan membangunkan produk yang berkaitan dengan peralatan muzik seperti gambus, gendang, kompang, caklempong, muzik tradisional gambang dan kontangan di Sabah, rebana kercing dan hadrah; (iii) dengan mengetengahkan muzik tradisional dengan penyertaan peringkat kebangsaan dan antarabangsa seperti Festival Muzik Kuala Lumpur, Festival Kesenian Rakyat Malaysia Mingguan.